OpenLLM-France/wikimedia huggingface dataset:
# Jessica Chastain

Jessica Michelle Chastain (1977ko martxoaren 24a, Sacramento, Kalifornia) estatubatuar aktore bat da. Anzteztutako film nabarmenen artean honakoak daude: The Help, The Debt, Take Shelter eta The Tree of Life.

## Filmografía

| Urtea | Filma | Pertsonaia | Oharrak |
| 2008 | Jolene | Jolene | |
| 2009 | Stolen | Sally Ann | |
| 2011 | Wilde Salome | Salome | |
| 2011 | Take Shelter | Samantha LaForche | |
| 2011 | Coriolanus | Virgilia | |
| 2011 | The Debt | Rachel Singer | |
| 2011 | The Tree of Life | O'Brien andrea | |
| 2011 | The Help | Celia Foote | Oscar sarirako izendatua |
| 2011 | Texas Killing Fields | Pam Stall detektibea | |
| 2012 | Madagascar 3: Europe's Most Wanted | Gia The Jaguar (voz) | |
| 2012 | Lawless | Maggie Beauford | |
| 2012 | Zero Dark Thirty | Maya | Oscar sarirako izendatua |
| 2013 | Mama | Annabel | |
| 2013 | The Disappearance of Eleanor Rigby: His | Eleanor Rigby | |
| 2013 | The Disappearance of Eleanor Rigby: Hers | Eleanor Rigby | |
| 2013 | Tar | Williams andrea | |
| 2014 | Interstellar | Murph | |
| 2014 | A Most Violent Year | Anna Morales | |
| 2015 | The Martian | Melissa Lewis | |
| 2015 | Crimson Peak | Lucille Sharpe | |
| 2016 | Miss Sloane | Miss Sloane | |
| 2019 | It - Chapter 2 | Beverly Marsh | |
| 2019 | X-Men: Dark Phoenix | Vuk | |
| 2021 | The Eyes of Tammy Faye | Tammy Faye Bakker | Oscar sariaren irabazlea |
| 2023 | Memory | Michel Franco | 2023ko Donostiako Zinemaldian aurkeztua |

## Kanpo estekak

* IMDBko fitxa irakurgai (Ingelesez)
* Datuak: Q229313
* Multimedia: Jessica Chastain / Q229313
* ↑ (Gaztelaniaz) Salvà, Nando. (2023-09-27). «Jessica Chastain llega a San Sebastián: “En Hollywood me dicen que debería mantener la boca cerrada”» El Correo Gallego (Noiz kontsultatua: 2023-09-29).
# Izurdeen lekua

"Izurdeen lekua" Mikel Urdangarinen estudioko diskoa da, 2020. urtean argitaratutakoa. Aurreko diskoen ibilbide intismista konpromezuarekin uztartuaz jarraitu du lan honekin. Kanta gehienen egilea Mikel Urdangarin bera izan baina abesti batzuenak Harkaitz Cano eta Kirmen Uriberenak dira. Abesti guztien musika Urdangarinenak dira. Diskoan pianoak protagonismoa handia du. Baita ere bere ama zenaren oroimena.

## Kantuen zerrenda

Diskoan bildutako kantak:
* "Izurdeen lekua"
* "Enaz beldur".
* "Hiru ahizpatatik bigarrena"
* "Argia"
* "Azalaren azpian"
* "Utziozu"
* "Ura dakarzut". Letra: Harkaitz Cano
* "Zaharra eta gaztea"
* "Oh". Letra: Kirmen Uribe
* "Eguna hasi da".
* "Agurra"

## Taldea

* Ahotsak eta gitarra akustikoa: Mikel Urdangarin
* Gitarra elektrikoa: Rafa Rueda
* Teklatuak eta melodika: Koldo Uriarte
* Biolina: Nika Bitchiashvili
* Bateria: Angel Celada
* Baxua: Jon Cañaveras
* Perkusioak eta bateria: Ander Hurtado de Saratxo

## Erreferentziak

* ↑ https://www.naiz.eus/eu/info/noticia/20201124/kalean-da-izurdeen-lekua-mikel-urdangarinen-azken-botika-1
* ↑ https://web.archive.org/web/20210125170519/http://mikelurdangarin.eus/wp-content/uploads/2020/12/Izurdeen-lekua__-LETRAK.pdf

## Kanpo estekak

* "Izurdeen lekua" Youtuben.
* Datuak: Q109331856
# Izurri berria

Izurri berria Gotzon Garate idazle gipuzkoarrak idatzitako eleberria da, 1981ean argitaratua.

## Kanpo estekak

* Kritika "Argia" 1982an
* Kritika "Pamiela" 1983an
* Datuak: Q12260011
# Izurdiaga

Izurdiaga Arakilgo kontzejua da, Nafarroan. Iruñeko merindadean kokatuta, Sakana eskualdean eta Iruñetik 22km-ra kokatua dagoen herria. 2009ko urtarrilaren 1eko erroldaren arabera, herriak 172 biztanle ditu. 4,29 km² azalerakoa da eta bere biztanleri dentsitatea 40,09 km/km²-koa da.
1857ko errolda baino lehen berezko udalerria izan zuen.

## Demografia eta biztanleria

Izurdiagako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 177 | 183 | 187 | 191 | 188 | 190 | 193 | 187 | 190 | 172 |

## Kanpo estekak

* Datuak: Q3156510
* Multimedia: Izurdiaga / Q3156510
# Izurri pneumoniko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Izurri pneumonikoa izurri mota bat da, Yersinia pestis bakterioak sortutakoa. Izurri bubonikoaren konplikazioa izan daiteke, baina baita gaitz autonomoa ere, izurri bubonikorik gabe hartutakoa.
Bi bidetatik harrapa daiteke:
Gaitzaren inkubazio epea oso laburra da, batez ere kutsapen bidez harrapatu denean: 1-2 egun artekoa, bakterioak aire bidez gorputzean sartu direnetik.
Sintomarik ohikoenak hauek dira: buruko mina, sukar handia, ahultasuna eta pneumoniaren seinaleak (disnea -arnasa hartzeko zailtasuna-, eztula eta odolezko espektorazioak).
Gaixotasun larria da, pronostiko txarra duena (hilgarritasun tasa: %95). Tratamendu antibiotikoa lehenbailehen hasi behar da heriotza saihesteko. Estreptomizina eta kloranfenikola dira antibiotiko erabilienak.
Izurri pneumonikoa, izurri bubonikoarekin batera, Erdi Aroan agertutako Izurri Beltzaren eragilea izan zen. Pandemia hark Europako bazterrak astindu zituen XIV. mendean, eta milioika hildako eragin zituen.

## Ikus, gainera

* Izurri Beltza
* Izurri bubonikoa

## Kanpo estekak

* Datuak: Q217519
* Multimedia: Bubonic plague / Q217519
# Izurdiaga–Irurtzun geltokia

    Ez nahasi Irurtzungo geltoki zaharrarekin, Irurtzunen.
Izurdiaga–Irurtzun Euskal Herriko Nafarroa Garaiko tren geltoki bat da, Arakil udalerrian kokatuta dagoena.
Geltokia 1864ko urtarrilaren 9an ireki zen eta 2010eko urtarrilaren 1an itxia.

## Egoera

Geltokia honako burdinbide hauen ibilbidearen zati da:
* Zaragoza — Altsasu: 202,699 kilometro-puntua

## Sarbideak

* Geltoki auzoa, 24

## Historia

Geltokia 1864ko urtarrilaren 9 ireki zen, Aragoi eta Nafarroa lotu nahi zituen trenbidearen Iruña-Irurtzun zatia ireki zuenean, Zaragozatik Iruñerako Burdinbide Konpainia delakoak, Zaragoza-Altsasu burdinbidea. Azken horrek Zaragozatik Bartzelonarako Burdinbide Konpainia bat egin zuen, eta ondorioz, Zaragozatik Iruñea eta Bartzelonarako Burdinbide Konpainia sortu zen.
1865eko ekainaren 22an, Zaragoza-Altsasu burdinbidea handitu zen, Irurtzunetik Altsasura.
1878ko apirilaren 1ean, bere egoera ekonomiko txarrak Norteko Konpainiarekin bat egitera behartu zuen, Altsasutik haratagoko trenbideen jabea zena eta burdinbidea Gasteiz, Donostia, Bilbo edo Burgosekin lotuz.
1941ean, Espainiako trenbidearen nazionalizazioak Norteko Konpainia sortu berrian integratzea ekarri zuen, RENFE enpresa publikoa sortu zen.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Geltokian zerbitzua ematen zuten distantzia ertaineko zerbitzuak 2010eko urtarrilaren 1etik aurrera utzi zioten geltokiari; beraz, estazioa itxita dago teknikoki, nahiz eta sarekoa izan.

## Geltokia

Geltokia Izurdiagako geltoki auzoan dago, Izurdiagako trenbide-pasagune zaharraren inguruan. Herriko estilo tradizionaleko eraikinak bi solairu ditu. Lehenengoak, lehen jendearentzat eskuragarri zegoenak, txarteldegia eta itxarongela zituen. Goikoa, trenbideak kontrolatzeko erabiltzen zena, ez zen. Hormak zuriak dira eta egurrezko erliebeak dituzte ate eta leihoetan. Ekialdeko nasa, geltokitik gertuen dagoena, egurrezko zutabeekin eutsitako eraikineko arkupe batez estalita dago. Bigarren nasa, erdiko nasa, pasabide baten bidez iristen da bidera. Geltokia bi herriguneen iparraldean dago, baina Irurtzungo hego-mendebaldean.

## Zerbitzuak

Ez dago zerbitzuak geltokian.

## Etorkizuna

Ez dago etorkizuneko planik geltoki hau oraingoz barne hartzen duenik.

## Erreferentziak

* ↑ EuroFerroviarios. «Izurdiaga-Irurtzun (geltokia)» www.euroferroviarios.net (Noiz kontsultatua: 2020-06-13).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ ROP, 1896, nº 13, 262/265 orr.
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q12259794
| | Hiriberri Arakil | Izurdiaga–Irurtzun | Zuasti | |
| Altsasu | | | | Zaragoza–Delicias |
# Inmaterialismo

Inmaterialismoa, idealismo subjektibo edo idealismo enpiriko bezala ere deitua, korronte metafisiko monista da. Honen arabera, garunean dauden ideiak soilik existitzen dira, ez dago ideietik at existitzen den errealitaterik, alegia. Hortaz, benetako errealitatea materiala ez dena da, hau da, inmateriala. Ikuskera honentzat, gauzak garunaren bidez hautemandako ideiak besterik ez dira.
Idealismo subjektiboaren ezaugarri nagusia dena subjektuaren (ezagutzen duen pertsonaren) inguruan dabilela da. Bi mota bereiz ditzakegu:
* Erradikala: idealismo subjektibo honen bitartez, munduaren existentzia osoa subjekturen baitan gelditzen da. Subjektuak errealitatea eraikitzen du; gauzak ez dute berezko existentziarik, baizik eta guretzat existitu egiten dira. Beraz, ikuspuntu honen arabera, errealitateak ez du existentzia independenterik.
* Moderatua: idealismo subjektibo moderatuak, aldiz, esaten du "gauzak begiratzen dituzun kristalaren kolorearen araberakoak direla". Hau da, errealitatea subjektuaren araberakoa izango dela babesten du.
Idealismo subjektiboak dualismoa eta materialismoa ukatzen ditu.
Inmaterialismoaren babesle nagusiak Descartes, Berkeley, Kant, Fichte, Mach, Cassirer eta Collingwood dira.

## Kanpo estekak

* Datuak: Q1361365
# Inmarsat

Inmarsat lur, aire eta itsasoz komunikatzeko satelite-sistema kudeatzen duen nazioarteko erakundea da, egoitza Londresen duena. Helburutzat bakea zuela sortu zen, eta 1979an hasi zen lanean, mundu osoan satelite bidezko merkataritza-garraioetan komunikazioa emateko. Ondoren, 1985 eta 1988 artean, komunikazio aeronautikoetara eta lurrekoetara hedatu zuen bere jarduna. 1995ean 78 estatu kide ziren.
Inmarsat sateliteen eta Europako Espazio Agentziari alokatutako beste satelite batzuei esker, erakundeak zerbitzu ugari eskaintzen ditu: telefonoa, telexa, faxa, posta elektronikoa, kokalekuari eta egoerari buruzko informazio automatikoa lur eta aireko garraiobideetarako, eta segurtasunerako eta sorospenerako zerbitzuak. 1992an lurreko 25.000 erabiltzaile baino gehiago zituen. Sarea eguneko 24 orduetan kontrolatzen dute. Kide diren estatuak bi urtetik behin biltzen dira batzar nagusian, egindako lanak ikuskatzeko, helburuak erabakitzeko eta kontseiluari aholkuak emateko. Kontseilua gutxienez urtean hirutan biltzen da, eta inbertsio handiena egin duten 18 herrialdeez eta garapen bidean daudenen interesak defendatzen dituzten beste lau herrialdeez dago osaturik. Haren eguneroko lana ikuskatzen duen administrazio-organoa, azkenik, direktorioa da.

## Kanpo estekak

* (Ingelesez) Inmsarten web-orria

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q827927
* Multimedia: Inmarsat / Q827927
# Inn barrutia

Inn barrutia Grisonia kantonamenduan dagoen Suitzako barrutia da. Bere hiriburua Scuol da. 196,63 kilometro koadroko azalera du eta 9.670 biztanle.

## Mugakideak

Script error: The function "formatStatements" does not exist.

## Udalerriak

Münstertal $^{(en)}$ Ramosch $^{(en)}$ Obtasna $^{(en)}$ Untertasna $^{(en)}$

## Kanpo estekak

* Datuak: Q659550
* Multimedia: Inn (district) / Q659550
# Inna Afinogenova

Inna Afinogenova (errusieraz: Инна Афиногенова; Dagestan, Sobietar Errepublika Sozialisten Batasuna, 1989ko urtarrilaren 14a) errusiar kazetaria eta youtuberra da. RT en Español albiste-webgunearen zuzendariordea da. Hala ere, YouTuben milioi bat harpidedun baino gehiago dituen Ahí les va izeneko kanalaren aurkezleetako bat izateagatik ezaguna da.

## Bizitza

Dagestango Errepublikan jaio zen 1989ko urtarrilaren 14an, Sobietar Batasunaren garaian. Kazetaritzan graduduna da Moskuko M. V. Lomonosov Estatu Unibertsitatean. Innak kazetaritza eta gaztelania ditu zaletasunik handienetakoak. Gaztetan ikasi zuen gaztelania argentinar jatorriko maistra batekin, 12 urte zituenetik 18 urte zituenera arte.
Innak hainbat hedabidetan egin du lan, tartean Argentinako irrati batean. Gaur egun Errusiako RT en Español telebista-katean egiten du lan eta webgunearen zuzendariordea da.
Gaur egun Moskun bizi da. Handik Ahí les va izeneko YouTubeko informazio-kanalerako gaztelaniazko ikus-entzunezko edukiak sortzen ditu.
2022ko martxoaren 1ean Googlek Russia Today eta Sputnik errusiar albiste agentzien YouTubeko kanaletarako sarbidea blokeatu zuen Europar Batasun osoan, tartean Innak aurkezten duen Ahí les va saioa, Europar Batasunak Ukrainako inbasioagatik Errusiari jarri zizkion zigor sortak betearaziz.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* 1 2 3 (Gaztelaniaz) «Inna Afinogenova» RT en Español (Noiz kontsultatua: 2022-02-24).
* ↑ (Gaztelaniaz) Campos, Koldo. (2020-12-30). «Ahí les va». (Noiz kontsultatua: 2022-02-24).
* 1 2 (Gaztelaniaz) Afinogenova, Inna. (2021-04-14). «¡Reprobada en uribismo! La maestra de bachillerato que abordó lo que muchos callan en Colombia» La Pluma (Noiz kontsultatua: 2022-02-24).
* ↑ (Gaztelaniaz) Piqué, Martín. (2021-01-16). «Para la subdirectora del portal de RT en español, "la campaña de desinformación contra la vacuna es grave"» Télam (Noiz kontsultatua: 2022-02-24).
* ↑ (Gaztelaniaz) «Inna Afinogenova: periodismo ruso con acento español» Radio AM 750 2021-02-15 (Noiz kontsultatua: 2022-02-24).
* ↑ (Gaztelaniaz) Telesur. (2022-03-01). Google bloquea en Europa los canales de RT y Sputnik en YouTube. (Noiz kontsultatua: 2022-03-02).

## Kanpo estekak

* Inna Afinogenovaren Twitter kontua
* Ahí les va YouTubeko kanala
* Datuak: Q106675245
* Multimedia: Inna Afinogenova / Q106675245
# Inna Modja

Inna Bocoum, edo Inna Modja izenez ezaguna (Mali, 1984ko maiatzaren 19a) abeslari eta modeloa da. Fula hizkuntzan "Modja" "txarra, ez ona" esan nahi du. Emakumezkoen mutilazio genitalaren aurkako ekintzaila.

## Biografia

Bamakon (Mali) jaio zen, Fula etniako familia batean. Zazpi seme-alabetatik seigarrena da bera. Bere ezizena, Inna Modja, bere amari zor dio, hau da, "Inna txarra da" edo "Inna ez da ona" esan nahi du. Sei urte zituela, gurasoek abesbatza batean apuntatu zuten. Aitak aurrera egitera animatu zuen eta bere gustuko diskoak jotzen zizkion (Ray Charles, Ella Fitzgerald, Otis Redding, Sarah Vaughan bezalako artistak). Bere anai-arreba nagusiek ere eragina izan zuten bere estiloan, 80 eta 90. hamarkadako Thrash Punk, Rap, Heavy Metal musika estiloekin, baita, Blues, Soul eta Diskoaz gain. Nerabea zela, Hard Rock eta maitasun abestiak tartekatzen zituen oraindik. Salif Keita bizilaguna bisitatzen zuen maiz, eta Bamakoko Rail Band taldean parte hartzera gonbidatzen zuen, agure swinging talde batean ( Bossa Nova eta Jazz ), zeinen artean berak debutatu zuen.
Emakumezkoen mutilazio genitalen aurkako ekintzailea da, bera eta bere lau ahizpek gurasoen onespenik gabe zirkunzidatu baitzituzten. Bere abesti batean gertaera hori adierazi zuen. Ondoren, kirurgia berreraikitzailea egin zioten. Emakumeenganako indarkeriaren aurka ere mintzatu da, "La Valse de Marylore" abestiaren bideoklipean irudikatu zuena.

## Diskografia
### Albumak

| Urteak | Izenburua | Postuak | Postuak | Ziurtapena |
| Urteak | Izenburua | FRA | BEL | Ziurtapena |
| 2009 | Egunero Mundu Berri bat da | 56 | — | |
| 2011 | Maitasun Iraultza | 28 | 98 | FRA: Urrea |
| 2015 | Motel Bamako | 55 | — | |
| Urtea | Singela | Diagrama gailurreko posizioak | Diagrama gailurreko posizioak | Diagrama gailurreko posizioak | Diagrama gailurreko posizioak | Albuma |
| Urtea | Singela | BEL | CAN | FRA | SWI | Albuma |
| 2009 | "Jauna H" | — | — | — | — | Egunero Mundu Berri bat da |
| 2010 | "Bizitza" | — | — | — | — | Maitasun Iraultza |
| 2011 | "French Cancan (Monsieur Sainte Nitouche)" | 6 | 55 | 4 | 60 | Maitasun Iraultza |
| 2011 | "La fille du Lido" | — | 86 | 82 | — | Maitasun Iraultza |
| 2012 | "Irribarrez ari naiz" | — | 83 | — | — | Maitasun Iraultza |
| 2014 | "Barkatu zeure buruari" | — | — | 129 | — | Motel Bamako |
| 2014 | "I Want Your Sex" (Inna Modja eta Woodboyz) | — | — | — | — | |
| 2015 | "Tombouctou" | — | — | 147 | — | |

## Ikusi ere

* Emakumeen Genitalen Mutilazioaren Aurkako Nazioarteko Eguna

## Erreferentziak

* ↑ Les mutilations sexuelles feminines Etat des lieux
* ↑ The actual word in the Fula language (Fulfulde) is moƴƴa, being a negative form from the root moƴƴ- (good). "Modja" is a Francified transcription.
* ↑ Wallonia peaks
* ↑ [Txantiloi:BillboardURLbyName Canadian peaks]
* ↑ French peaks
* ↑ Swiss peaks

## Kanpo estekak

* Datuak: Q3123796
* Multimedia: Inna Modja / Q3123796
# Inmobiliaria Colonial

Inmobiliaria Colonial higiezinen sektoreko kataluniar korporazio multinazionala da. 1946ko abenduan eratu zuen Banco Hispano Colonialek, herrialdearen historia ekonomikoan aktiboki parte hartu zuen finantza-erakundeak.
Inmobiliaria Colonialek 2015eko hirugarren hiruhilekoaren itxiera 213 milioi euroko emaitza sarearekin erregistratu zuen, eta horrek 354 milioi euro handitzea esan nahi zuen aurreko urtearekin alderatuta.

## Akziodunak

| Akzioduna | Parte-hartzea | Sozietatea | Parte-hartzea |
| Royal Bank of Scotland | %19,992a | Royal Bank of Scotland N.V. | %19,992a |
| Commerzbank | 19,984% | Eurohypo AG, Sucursal en España | %19,977a |
| Commerzbank | 19,984% | - | %0,007a |
| Crédit Agricole | %19,683a | Crédit Agricole Corporate & Investment Bank, Paris Head Office | %19,683a |
| Coral Partners | %14,734a | - | - |
| la Caixa | %5,788a | - | - |
| Goldman Sachs | 4,944% | Kreta Immobilien GMBH | %4,908a |
| Goldman Sachs | 4,944% | Goldman Sachs International | %0,036a |
| Banco Popular | %4,599a | - | - |

## Erreferentziak

* ↑ (Ingelesez) Reuters Editorial. COL.MC - Inmobiliaria Colonial SOCIMI SA Profile | Reuters. .
* ↑ http://www.cnmv.es/Portal/verDoc.axd?t={a14cbdbd-c3db-400b-9975-f381175f0636}
* ↑ http://www.cnmv.es/Portal/verDoc.axd?t={34917179-c3a5-4044-889c-5b60732c1bee}

## Kanpo estekak

* Datuak: Q509062
* Multimedia: Inmobiliaria Colonial / Q509062
# Inna Deriglazova

Inna Vasilievna Deriglazova, errusieraz Инна Васильевна Дериглазова, (Kurchatov, Errusia, 1989ko apirilaren 27a), eskriman aritzen den kirolari errusiarra da..
2012ko Udako Olinpiar Jokoetan (Londres) zilarrezko domina eskuratu zuen Floretea-taldeka kategorian; 2016ko Udako Olinpiar Jokoetan (Rio de Janeiro) urrezkoa, Floretea-banaka kategorian, bietan Errusia ordezkatuz. 2020ko Udako Olinpiar Jokoetan (Tokio), zilarrezko domina eskuratu zuen Floretea-banaka kategorian, eta urrezkoa, berriz, Floretea-taldeka kategorian, biak ROC ordezkatuz; Tokion, Lee Kiefer estatubatuarraren (urrezko domina) atzetik, eta Larisa Korobeinikova herrikidearen (brontzezko domina) aurretik sailkatu zen. Kontuan izan, Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten taldea: Inna Deriglazova, Larisa Korobeinikova, Marta Martianova eta Adelina Zagidullinak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 02 ! | Emakumezkoa, Floretea-taldeka kategoria. |
| 2016 | Rio de Janeiro Brasil | 01 ! | Emakumezkoa, Floretea-banaka kategoria. |
| 2020 | Tokio Japonia | 02 ! | Emakumezkoa, Floretea-banaka kategoria. |
| 2020 | Tokio Japonia | 01 ! | Emakumezkoa, Floretea-banaka kategoria. |

## Erreferentziak

* ↑ «Inna Deriglazova» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Inna Deriglazova" olympics.com (Gaztelaniaz)

## Kanpo estekak

* Datuak: Q1657750
* Multimedia: Inna Deriglazova / Q1657750
# Intef VI.a

Sekhemra Upmaat-Intef edo Intef VI.a, Egiptoko XVII. dinastiako faraoi bat izan zen, K.a. 1570etik K.a. 1560 arte gobernatu zuena, Egiptoko bigarren tarteko aroa deritzon garaian.
Tebasen gobernatu zuen eta Sobekemsaf II.aren semea eta Intef VII.aren anaia zen, bere sarkofagoan agertzen diren idazkunek dioten bezala.
Intef VI.a eta Intef VII.a, Sobekemsaf izeneko gobernari baten semeak izan ziren, ziur asko, Intef VI.aren aurrekoa izan zen Sobekemsaf II.arenak, Gebel Intefen aurkitutako XVII. dinastiako tenplu bateko atearen ateburuan idatzita dagoen idazkun batean oinarrituz.
Turineko Errege Kanonean, 11.10 erregistroan, ulertezinak dira bere izena eta bere erregealdiaren iraupena.
Ziur asko, Dra Abu el-Nagako nekropoliko hilobi batean lurperatua izan zen, bere hilobia aurkitu ez den arren; ziuraski, 2001ean bere anaia Intef VII.aren hilobiko piramidearen hondarrak aurkitu ziren tokian kokatua dago.
# Intef IV.a

Sehetepkara Intef edo Intef IV.a, Egiptoko XIII. dinastiako faraoi bat izan zen, K.a. 1710 inguruan gobernatu zuena, Krauss eta Frankeren arabera.
Gobernari hau, Turineko Errege Kanonean ...ka...Intef bezala agertzen da VI.22 erregistroan.

## Bere garaiko testigutzak

Errege honen izena El Fayumetik datorren estatua baten oinarrian dago, Kairoko Egiptoar Museoan dagoen estatua, eta zenbait eskarabeotan.
* Datuak: Q551461
# Intef III.a

Nakhtnebtepnefer Intef edo Intef III.a, Egiptoko XI. dinastiako faraoi bat izan zen, K.a. 2054tik K.a. 2046 arte gobernatuz, Jürgen von Beckerathen arabera.
Gutxi gora-behera, zortzi urteko erregealdia izan eta hegoaldeko hiriburua zen Tebasetik gobernatu zuen.
Bere aurreko faraoia izan zen Intef II.agandik jaso zuen erresuma defendatu zuen. Ez dago, errege honek, bere erregealdian, garaikide izan zituen Egiptoko IX. dinastia eta Egiptoko X. dinastiaren aurrean lurralderik hedatu edo eman zuenaren zantzurik.
Erregealdi labur, eta, dirudienez, baketsu baten ondoren, bere oinordekoa, bere seme Mentuhotep II.a izan zen.

## Bere garaiko testigutzak

Intef III.ak, Elefantinan zaharberritze lan batzuk hastea agindu zuen, lan horiek, bere seme Mentuhotep II.ak jarraitu zituelarik.
* Datuak: Q316274
* Multimedia: Intef III / Q316274
# Integral (argipena)

Integral hitzak adiera zenbait ditu:
* matematikan, integrala, besteak beste funtzio baten azpiko azalera;
* Integral, Espainiako aldizkari naturista eta ekologista;
* INTEGRAL, gamma izpien behagailu bat.

## Kanpo estekak

* Datuak: Q1665373
# Intef V.a

Nubkheperra-Intef edo Intef V.a, Egiptoko XVII. dinastiako faraoi bat izan zen, K.a. 1625 eta K.a. 1622 bitartean gobernatu zuena, Franke eta Kraussen arabera.
Intefen emaztea, Sebekemsaf izan zen, Edfuko printzearen alaba.
Erregearen eraikuntza lanen hondarrak Koptosen, Abidosen eta Karnaken daude.
Gebel Intefen, 1993-1994ko Chicagoko Unibertsitatearen espedizioak, hareharriz eginiko ateburu bat aurkitu zuen, kapera batena, Intef V.aren tronu izena zen Nebkheperra Intefen kartutxoarekin idatzia, eta tenpluaren bloke bat Horusen izenarekin, Neferkheperu, "manifestazio perfektuena".
Koptoseko dekretu batek, Intefen erregealdiko 3. urtean grabatua, Teti alkatearen kaleratzea iragartzen du bere etsaiei mesede egiteagatik.
Intefen hilobia Auguste Mariettek aurkitu zuen 1860an, Dra Abu el-Nagako nekropolian, mendebaldeko Tebasen, Abbott papiroan aipatzen da, Ramses IX.aren garaian, inspektoreek, bere hilobia zertxobait kaltetua baina osorik dagoela esanez.
Ziuraski Intefena izan zen gaur egun Londresen ikus daitekeen sarkofagoa, bere momia, txiki-txiki egina geratu zelarik aurkitu zen une berean.
Daniel Boltzek, Alemaniar-Egiptoar misio batetako zuzendariak, 2001ean, Dra Abu el-Nagako nekropolian, Nubkheperraren piramide baten oinarri baten aurkikuntzaren berri eman zuen. Toki hau, XIX. mendean industua izan zen, baina aurkikuntza guzti hauen txostenak galdu ziren. British Museumean dagoen Egiptoko XX. dinastiako papiro bategatik aurkitu ahal izan zen, garai honetako lurperaketak azpimarratzen zituena.